વ્યાખ્યાનત્રિવેણી થકી સંઘના દ્વિતીય સરસંઘચાલક પ્રા.માધવ સદાશિવ ગોળવળકરના “વી ઓર અવર નેશનહૂડ” અને “બંચ ઓફ થોટ્સ (વિચાર-નવનીત)” જેવા ગ્રંથો વિશે બુદ્ધિજીવીઓ અને રાજકીય વિરોધીઓમાં ઉઠતા રહેલા વિવાદ તેમજ રાષ્ટ્રપિતાની હત્યામાં સંઘને સંડોવવાની થતી રહેલી કોશિશો ઉપરાંત સંઘની હિંદુરાષ્ટ્રની ભૂમિકા અને બિન-હિંદુઓના સ્થાન, આર્થિક તેમજ વિદેશ નીતિની બાબતમાં ભાજપની સરકારો સાથે મતભેદના સંજોગોમાં સંઘની અધિકૃત ભૂમિકા શું ? આ બધી બાબતોની સ્પષ્ટતા બે દિવસના વ્યાખ્યાન અને ત્રીજા દિવસની પ્રશ્નોત્તરીમાં મળવાની અપેક્ષા છે. માત્ર વર્ષ ૨૦૧૯ની લોકસભાની ચૂંટણી કે રાજ્યોની વિધાનસભા ચૂંટણી સંદર્ભે જ સનસનાટીભરી બાબતો જ ચર્ચાય એવું માનવું ભૂલભરેલું છે. હા, એટલું ચોક્કસ છે કે વિવિધ દેશોના રાજદૂતો અને વિવિધ પક્ષોના નેતાઓ એમાં સહભાગી થાય ત્યારે ભાજપને અનુકૂળ સંદેશ આપવાનો પ્રયાસ થવો સ્વાભાવિક છે.